ወ/ሮ ብርቱካን ሚደቅሳ፡ ቅድሚ ሕዚ ኣብ ፖለቲካ፡ ብሕታዊት ጓል ኣንሰተይቲ ኮንካ እንትትሰርሕ በዙሕ ጸገማት ነይሩዎ። ኣብ ኩሉ ሕብረተሰብ ጉዳይ ተሳትፎ ደቂ ኣንስትዮ፡ ጉዳይ ጾታዊ መዓርነትን ፍትሕን እዩ ኢልካ ክትወስዶ ትኽእል ኢኻ። ግን ድማ ደቂ ኣንስትዮ ከም ኣማራጺ ዘቕርብኦ ሓሳባት፡ ብመንጽር ዘለወን ማሕበራዊ ሓላፍነት፡ ፍልይ ዝበለ ትሕዝቶ ስለዘለዎም ብጣዕሚ ኣድለይቲ እዮም። ኣብ ኣወሳስና ፖሊሲታት፡ ተሳተፎ ደቂ ኣንስትዮ እንተዘይሃልዩ፡ እቲ ማሕበረሰብ ከም ዝጉዳእ ፍሉጥ እዩ። እዚ ኣብ ትሑት ደረጃ እዩ ጸኒሑ ክንብል ንኽእል ኢና። ሕዚ ግና ዝሓሸ ኩነታት ርኢና ኣለና። ኣብ ፖለቲካዊ መዋቕርን ፖለቲካዊ ሓላፍነትን ግን ሕዚ'ውን በዙሕ ፍልልይ ኣይረኣየንን። ብዘለኒ ናይ ቦርድ መረጻ ሓላፍነት፡ ስብሰባታት ይመርሕ እየ። ካብ ሚእቲ ኣብ ዝዛይዱ፡ ወኪላት ፖለቲካዊ ፓርቲታት፡ ሓደ ወይ ክልተ ደቂ ኣንስትዮ እየ ዝርኢ። መረጻ ኢትዮጵያ፡ "እቲ ነባራዊ ኩነታት ዝቕይር ስርዓት የድሊ'ዩ" "ቀሊል ህይወት ኣይኮንኩን ኣሕሊፈ" ወይዘሪት ብርቱኳን ሚደቅሳ ቢቢሲ፡ እቲ ኣብ ተሳትፎ ደቂ ኣንስትዮ ዝመጸ ለውጢ፡ ኣብ ላዕለዋይ ሓላፍነት እምበር፡ ናብ ታሕቲ ኣይወረደን ዝብል ሓሳብ ኣሎ። ኣብዚ ዘለወን ሓሳብ እንታይ እዩ?
